ส่วนที่ 1

บริษัทที่ออกหลักทรัพย์

การดำเนินธุรกิจในรอบปี

หลังจากที่ภาวะเศรษฐกิจถดถอยในช่วงสองปีที่ผ่านมา ในปี 2553
ตลาดโลหะสังกะสีภายในประเทศก็เริ่มฟื้นตัว โดยบริษัทฯ
สามารถเพิ่มปริมาณการขายภายในประเทศให้ใกล้เคียงกับปี 2552 และลดการส่งออกสู่ระดับปกติ
แม้ว่าผลผลิตโลหะสังกะสีจะต่ำกว่าเป้าหมายซึ่งมีสาเหตุจากปัญหาในสายผลิตและความล่าช้าในการอนุมัติใบอนุญาตดำเนินการ
ทำให้บริษัทฯไม่สามารถรับผลประโยชน์ได้เต็มที่ แต่บริษัทฯ ยังคงมีผลกำไรสุทธิเพิ่มขึ้นถึงร้อยละ 40
บริษัทฯ มีสภาพคล่องทางการเงินที่แข็งแกร่ง

บริษัทฯ ได้จัดตั้ง “ศูนย์ความเป็นเลิศ (Centre of Excellence: COE)”
เพื่อพัฒนาตลาดโลหะสังกะสีในประเทศไทย โดยได้รับการสนับสนุนจากลูกค้าของบริษัทฯ
เพราะเป็นโครงการที่จะเพิ่มคุณภาพผลิตภัณท์สำเร็จรูปของไทยและความสามารถแข่งขันในตลาดโลก
โครงการนี้จะมีสถานที่และอุปกรณ์เพื่อการฝึกอบรมและถ่ายทอดเทคโนโลยีทั้งภายในและภายนอกบริษัทฯ

บริษัทฯ ได้ดำเนินการสำรวจแร่นอกประเทศมากขึ้น ที่สาธารณรัฐประชาธิปไตยประชาชนลาว
(สปป.ลาว)
ได้มีการดำเนินการอย่างเข้มข้นเพราะได้มาถึงครึ่งทางของแผนการสำรวจแร่ตามกำหนด 5 ปีแล้ว
ส่วนในสหภาพพม่า ใบอนุญาตการทำเหมืองได้รับการต่ออายุออกไปอีก 5 ปี
โดยบริษัทฯได้เริ่มเข้าไปทำเหมืองเมื่อปลายปี 2553 ส่วนการสำรวจจะเริ่มดำเนินการในปี 2554

 จากเหตุความไม่แน่นอนในกระบวนการออกใบอนุญาตภายในประเทศ บริษัทฯ
จึงได้หยุดงานสำรวจแร่สังกะสีทั้งหมดไว้ชั่วคราว
และได้พิจารณาตั้งสำรองค่าใช้จ่ายการสำรวจไปหลายโครงการ โดยบริษัทฯ
จะประเมินสถานการณ์ก่อนที่จะตัดสินใจดำเนินการใดๆ ต่อไป อย่างไรก็ตาม ในช่วงระหว่างปี
กระบวนการในการอนุญาตประทานบัตรมีความชัดเจนมากขึ้น บริษัทฯ
จึงได้ตัดสินใจยื่นขอประทานบัตรเพิ่มเติมที่เหมืองแม่สอดตามกฎและแนวปฏิบัติใหม่
ซึ่งหากได้รับการอนุญาตแล้วจะทำให้บริษัทฯ
สามารถทำเหมืองและดำเนินการปิดเหมืองได้อย่างมีประสิทธิภาพและปลอดภัยมากยิ่งขึ้น

เนื่องจากการศึกษาถึงสาเหตุที่แคดเมียมมีอยู่ในลุ่มน้ำแม่ตาวและแม่กุโดยหลายๆ
หน่วยงานมีผลสรุปที่ขัดแย้งกัน บริษัทฯ
จึงได้ว่าจ้างกลุ่มนักวิชาการอิสระจากต่างประเทศมาทำการศึกษาในเรื่องดังกล่าว
ผลจากการศึกษาในครั้งนี้ สนับสนุนความเห็นของหลายๆ หน่วยงานที่ดำเนินการมาก่อนหน้านี้

ว่าสาเหตุของแคดเมียมที่มีอยู่ในพื้นที่เกิดจากกระบวนการทางธรรมชาติและกิจกรรมการทำเหมืองไม่ได้ส่งผลกระทบต่อการปนเปื้อนในข้าวและพืชอาหารอื่นๆ
อย่างไรก็ตามบริษัทฯ
ได้มีความพยายามอย่างต่อเนื่องในการสนับสนุนหน่วยงานราชการและประชาชนในพื้นที่ในการปรับเปลี่ยนเลิกการปลูกพืชอาหาร
โดยเฉพาะในปีที่ผ่านมาบริษัทฯ
ได้ดำเนินโครงการเพื่อช่วยเกษตรกรในพื้นที่ให้มีผลผลิตอ้อยเพื่อการผลิต เอทานอลให้สูงขึ้นด้วย  

ความรับผิดชอบต่อสังคม

การมอบสิ่งดีงามให้กับสังคมเพื่อการอยู่ร่วมกันอย่างเป็นสุขและยั่งยืน
ไม่ใช่การบริจาคเงินและสิ่งของเพียงเพื่อสร้างสัมพันธภาพที่ดี แต่สิ่งสำคัญที่บริษัทฯ
มุ่งเน้นคือการสร้างรากฐานที่แข็งแกร่งให้กับชุมชน ทั้งการสนับสนุนอาชีพที่มั่นคง
การมีสุขภาวะที่ดีทั้งกายและจิตใจ บริษัทฯ
จึงดำเนินกิจกรรมส่งเสริมอาชีพและการเสริมสร้างสุขภาพและสวัสดิการชุมชนอย่างต่อเนื่องและจริงจัง

โครงการพัฒนากลไกการบริหารจัดการด้านอาชีพและเพิ่มผลผลิตอ้อย พื้นที่ลุ่มน้ำแม่ตาว-แม่กุ

บริษัทฯ ได้ดำเนินงานพัฒนาสนับสนุนเกษตรกรในพื้นที่ 3
ตำบลลุ่มน้ำแม่ตาวที่ได้ปรับเปลี่ยนวิถีชีวิตตนเองจากชาวนาไปสู่ชาวไร่อ้อยอย่างต่อเนื่อง
โดยจัดอบรมชาวไร่อ้อยให้มีความรู้ประสบการณ์การปลูกอ้อยอย่างถูกวิธี
การดูแลบำรุงรักษาตอและการบริหารจัดการไร่อ้อย บริษัทฯ
ยังได้สนับสนุนการดำเนินงานของหน่วยราชการที่เกี่ยวข้อง ได้แก่ กรมพัฒนาที่ดิน
ซึ่งดำเนินโครงการขุดลอกลำเหมือง ร่องระบายและสระน้ำ
และโครงการสร้างถนนเพื่อขนส่งผลผลิตอ้อย ด้วยความมุ่งมั่นพยายามจากทุกๆ ฝ่ายทั้งเกษตรกร
หน่วยงานราชการ บริษัท แม่สอดพลังงานสะอาด จำกัด และบริษัท ผาแดงอินดัสทรี จำกัด
(มหาชน) ทำให้การปลูกอ้อยในพื้นที่ลุ่มน้ำแม่ตาวมีผลผลิตมากกว่า 10 ตันต่อไร่ เป็นครั้งแรก
ส่งผลให้ชาวไร่อ้อยมีรายได้ในการดำรงชีพและคุณภาพชีวิตที่ดีขึ้น
รวมทั้งมีความมั่นใจที่จะขยายพื้นที่ปลูกอ้อยและยึดเป็นอาชีพที่มั่นคงต่อไป

นอกจากนี้บริษัทฯ ได้ร่วมกับสำนักงานเขตพื้นที่การศึกษาตาก เขต 2 และบริษัท
แม่สอดพลังงานสะอาด จำกัด จัดทำแปลงสาธิตการปลูกอ้อยขึ้นเป็นแห่งแรกที่โรงเรียนแม่กุวิทยาคม
โดยมีนักเรียนจากโรงเรียนทั้ง 17 แห่งในพื้นที่ 3 ตำบล เข้าเรียนรู้ภาคทฤษฏีและปฏิบัติ
ตั้งแต่การเตรียมการก่อนปลูก วิธีการปลูก การให้น้ำ การบำรุงรักษาและการเก็บเกี่ยว
โดยมีแผนงานที่จะขยายผลจัดทำแปลงสาธิตเพื่อให้เยาวชนและนักเรียนในพื้นที่ได้มีโอกาสเรียนรู้การปลูกอ้อยอย่างถูกวิธีมีระบบ
โดยนำหลักปรัชญาเศรษฐกิจพอเพียงมาประยุกต์ใช้ เพื่อนำไปสู่การพัฒนาที่ยั่งยืนต่อไป

กองทุน 60 ปีครองราชย์ เพื่อสุขภาพและสวัสดิการชุมชน

การดำเนินงานกองทุน60 ปีครองราชย์ฯ ในพื้นที่ 3 ตำบลของอำเภอแม่สอด
ซึ่งได้รับการสนับสนุนจากบริษัทฯ และมูลนิธิผาแดงเพื่อพัฒนาคุณภาพชีวิตประชาชนนั้น
มีการเติบโตและเข้มแข็งเป็นลำดับ โดยดำเนินงานต่อเนื่องมาเป็นระยะเวลา 4
ปีเต็มและได้รับการขึ้นทะเบียนเป็นองค์กรสวัสดิการชุมชน
จากกระทรวงพัฒนาสังคมและความมั่นคงมนุษย์ เมื่อวันที่ 24 พฤษภาคม 2553

ในปีที่ผ่านมาสมาชิกกองทุนฯ ไม่เพียงแต่ได้รับการดูแลในด้านสุขภาพเท่านั้น
แต่ยังเป็นครั้งแรกที่กองทุนฯ เพิ่มการดูแลในด้านสวัสดิการให้แก่สมาชิกอีกด้วย ได้แก่
สวัสดิการด้านการเกิด แก่ เจ็บและตาย โดยสมาชิกมีส่วนร่วมออมเงินกับกองทุนฯ คนละ 183
บาทต่อปีหรือวันละ 50 สตางค์ โดยมียอดสมาชิก 2,888 คน คิดเป็นเงินออมทั้งสิ้น 528,504 บาท
และมูลนิธิผาแดงฯ ยังได้สมทบเงินร่วมในกองทุนฯ อีก 160,000 บาท
พร้อมทั้งจัดอบรมบุคลากรจัดทำระบบข้อมูลกองทุนฯ
ด้วยโปรแกรมคอมพิวเตอร์เพื่อพัฒนาการทำงานให้มีประสิทธิภาพมากยิ่งขึ้น
มีความถูกต้องและโปร่งใส ส่งผลให้การดำเนินงานกองทุนฯ เป็นที่ยอมรับของคนในชุมชน

  กิจกรรมส่งเสริมการศึกษา ศาสนา วัฒนธรรมประเพณีและสาธารณประโยชน์ต่างๆ

บริษัทฯ
ตระหนักถึงความสำคัญในด้านการศึกษาซึ่งเป็นปัจจัยหลักในการสร้างความเจริญก้าวหน้าให้กับชุมชน
จึงได้ส่งเสริมและสนับสนุนด้านการศึกษาแก่เยาวชนที่มีผลการเรียนและความประพฤติดีแต่ขาดแคลนทุนทรัพย์อย่างต่อเนื่องเป็นประจำ
โดยมอบทุนปีละกว่า 600 ทุนในทุกระดับการศึกษา รวมทั้งทุนการศึกษาต่อเนื่องในระดับอุดมศึกษา
บริษัทฯ ยังได้สนับสนุนสื่อการเรียนการสอนที่จำเป็น โครงการอาหารกลางวัน
และบริจาคอุปกรณ์เครื่องมือทางการแพทย์
และร่วมดำเนินกิจกรรมศาสนาและสาธารณประโยชน์กับชุมชน

  กิจกรรมเพื่อชุมชนของบริษัทในเครือ

บริษัทในเครือที่ผาแดงฯ ถือหุ้น
ได้ดำเนินกิจกรรมเพื่อสร้างความสัมพันธ์อันดีกับชุมชนที่เป็นไปนโยบายและทิศทางเดียวกัน ได้แก่

- โครงการวิจัยการเพิ่มผลผลิตข้าวโดยใช้ปุ๋ยสังกะสี (Rice Yield Improvement by Zinc
Fertiliser) ในสปป.ลาว ซึ่งบริษัท ผาแดงอินดัสทรี (ประเทศลาว) จำกัด
ดำเนินการร่วมกับศูนย์วิจัยข้าวแขวงเวียงจันทน์ของสปป.ลาว หรือ RCCRC  (Rice and Cash
Crop Research Centre, Vientiane) โดยวัตถุประสงค์หลักในการวิจัยครั้งนี้คือ
การใช้ปุ๋ยสังกะสีเพื่อเพิ่มผลผลิตโดยตรงและลดการดูดซับธาตุเหล็กในข้าว
รวมทั้งการเพิ่มธาตุสังกะสีในเมล็ดข้าวซึ่งจะเป็นประโยชน์ต่อสุขภาพของผู้บริโภค
ในปีที่ผ่านมาได้ดำเนินการศึกษาวิจัยเสร็จเรียบร้อยและมีโครงการจะศึกษาวิจัยเพิ่มเติมเพื่อยืนยันผลงานวิจัยอีกครั้งในปีนี้
และจะเผยแพร่ผลงานวิจัยให้แก่หน่วยงานที่เกี่ยวข้องของรัฐบาลสปป.ลาว
หรือสถาบันองค์กรระหว่างประเทศอย่าง IZA
นำไปใช้ประโยชน์เพื่อการแก้ปัญหาและเพิ่มผลผลิตข้าวให้กับเกษตรกรและส่งเสริมการเพิ่มธาตุสังกะสีในข้าวเพื่อการบริโภคต่อไป

- การสนับสนุนกิจกรรมงานประเพณีและการกุศลในท้องถิ่น ตลอดจนการบริจาคหนังสือ
อุปกรณ์การเรียนและกีฬาของบริษัท ภูเทพ จำกัด ซึ่งมีบริษัท PanAust
เป็นผู้ร่วมทุนในโครงการพัฒนาแหล่งแร่ทองแดง จังหวัดเลย

ศูนย์ความเป็นเลิศ (The Centre of Excellence:COE)

ศูนย์ความเป็นเลิศ
จัดตั้งขึ้นเพื่อส่งเสริมความร่วมมือจากทุกภาคส่วนที่เกี่ยวข้องในการพัฒนาชิ้นงานสังกะสีของไทยให้มีคุณภาพก้าวสู่ความเป็นเลิศในระดับภูมิภาค
โดยบริษัทฯ ได้นำเสนอแนวคิดเกี่ยวกับศูนย์ความเป็นเลิศอย่างเป็นทางการเมื่อวันที่ 1 ตุลาคม
2553

ศูนย์ความเป็นเลิศจะมุ่งเน้นการดำเนินงานเพื่อการพัฒนาอุตสาหกรรมด้านหลักๆ คือ
การเพิ่มพูนความรู้ด้านวิชาการ การถ่ายทอดเทคโนโลยีและการเพิ่มคุณภาพในการฉีดชิ้นงานสังกะสี

ก่อนการเปิดตัวศูนย์ความเป็นเลิศ บริษัทฯ
ได้ดำเนินโครงการนำร่องโดยคัดเลือกพัฒนาชิ้นงานฉีดสังกะสีที่ใช้เป็นส่วนประกอบของผลิตภัณฑ์ก๊อกน้ำ
ซึ่งจำเป็นต้องอาศัยงานฉีดสังกะสีที่มีคุณภาพสูง โดยบริษัทฯ
ได้เป็นแกนนำในการประสานความร่วมมือจากภาคส่วนต่างๆ
รวมถึงหน่วยงานที่มีความเชี่ยวชาญเฉพาะทาง เช่น
ศูนย์เทคโนโลยีโลหะและวัสดุแห่งชาติหรือเอ็มเทค

บริษัทฯ ยังได้เผยแพร่ซีดีความรู้เกี่ยวกับกระบวนการผลิตและเทคนิคการฉีดชิ้นงานสังกะสี
“ZincCast” ซึ่งจัดทำเป็นภาษาไทยให้แก่ลูกค้าอุตสาหกรรมฉีดสังกะสี เมื่อเดือนตุลาคม 2553
โดยซีดีดังกล่าวเป็นโปรแกรมการเรียนรู้ด้วยตนเองที่พัฒนาขึ้นในยุโรป
ข้อมูลการฉีดสังกะสีที่กล่าวไว้ในซีดีนี้ยังได้นำมาบรรจุไว้ในหลักสูตรอบรมที่เริ่มจัดขึ้นเมื่อเดือนพฤศจิกายน
2553 เป็นต้นมา

บริษัทฯ ได้ประสานความร่วมมือกับเอ็มเทคเพื่อจัดหลักสูตรการอบรมอย่างเข้มข้น
ซึ่งจะเริ่มการอบรมตั้งแต่ปี 2554 เป็นต้นไป
โดยมีจุดมุ่งหมายเพื่อเพิ่มบุคลากรที่มีความรู้ความชำนาญด้านการฉีดชิ้นงานสังกะสีและการผลิตแม่พิมพ์

บริษัทฯ
ตระหนักดีว่าการจัดหลักสูตรการอบรมด้านเทคนิคให้เกิดประสิทธิภาพสูงสุดจำเป็นต้องมีห้องฝึกปฏิบัติการ
บริษัทฯ
จึงได้ร่วมกับเอ็มเทคในการจัดหาสถานที่ฝึกอบรมและได้รับการสนับสนุนจากสถาบันพัฒนาฝีมือแรงงานภาค
1 (สมุทรปราการ) ให้ใช้เครื่องจักรฉีดชิ้นงานสังกะสี (FRECH)
เป็นต้นแบบเพื่อพัฒนาหลักสูตรฝึกอบรมการฉีดชิ้นงานสังกะสีภาคปฏิบัติ
ซึ่งการฝึกอบรมในภาคปฏิบัติถือเป็นส่วนหนึ่งที่จะทำให้ศูนย์ความเป็นเลิศประสบผลสำเร็จ

บริษัทฯ
ได้ตระหนักถึงความสำคัญของการเผยแพร่ความรู้ด้านการฉีดชิ้นงานสังกะสีแก่บุคลากรที่ยังไม่เข้าสู่ตลาดแรงงาน
ได้แก่ นักศึกษาทั้งในระดับอาชีวศึกษาและอุดมศึกษา โดยได้จัดหลักสูตรระยะสั้น (หนึ่งวัน)
เพื่อให้ความรู้ด้านการฉีดสังกะสี

บริษัทฯ
อยู่ระหว่างดำเนินการพัฒนาความร่วมมือในกลุ่มผู้ประกอบการฉีดชิ้นงานสังกะสีผ่านกระบวนการของศูนย์ความเป็นเลิศเพื่อก้าวสู่ผู้นำด้านการฉีดสังกะสีในระดับภูมิภาค
เพื่อรองรับความร่วมมือทางเศรษฐกิจของกลุ่มประชาคมอาเซียนที่กำลังเริ่มขึ้น
ซึ่งจะเป็นการเพิ่มโอกาสทางการตลาดที่กว้างขึ้นในระดับภูมิภาค

ผู้ประกอบการอุตสาหกรรมจะต้องอยู่รอดและเติบโตได้ในสภาวะการแข่งขัน
โดยมีเครื่องมือสำคัญที่สามารถแก้ไขปัญหาและพัฒนากระบวนการฉีดชิ้นงานสังกะสีในโรงงานได้ดีขึ้น
ตั้งแต่ปี 2553 บริษัทฯ
ได้เพิ่มอุปกรณ์และเครื่องมือหลายชนิดสำหรับห้องปฏิบัติการทดสอบที่จังหวัดตากเพื่อช่วยเหลือผู้ประกอบการฉีดชิ้นงานสังกะสีให้สามารถเข้าใจปัญหาที่ทำให้ชิ้นงานสังกะสีบกพร่องและสามารถแก้ไขปัญหาได้รวดเร็วขึ้น
นอกจากนี้บริษัทฯ ยังมีแผนงานที่จะติดตั้งเครื่องจักรอุปกรณ์ที่สามารถนำเศษสังกะสีที่เหลือจากการฉีด
(Scraps) และหัวน้ำจากชิ้นงานฉีด (Spruces)
กลับมาหลอมใหม่เป็นโลหะสังกะสีผสมที่มีคุณภาพเพื่อให้ลูกค้านำไปใช้งาน

ในท้ายสุด การสื่อสารมีความสำคัญอย่างยิ่งต่อการขยายผลของการดำเนินกิจกรรมต่างๆ
ในศูนย์ความเป็นเลิศ บริษัทฯ
จึงได้สร้างช่องทางการสื่อสารในเครือข่ายของผู้ประกอบการฉีดชิ้นงานสังกะสีโดยผ่านช่องทางเฟซบุ๊คด้วยในปัจจุบัน

โครงการในอนาคต

เนื่องจากต้นทุนวัตถุดิบแร่เป็นหนึ่งในปัจจัยสำคัญต่อผลกำไร บริษัทฯ
จึงได้ให้ความสำคัญในการสำรวจหาแหล่งแร่แหล่งใหม่ภายในประเทศ
เพื่อเป็นแหล่งวัตถุดิบใหม่ของบริษัทฯ สามารถหาข้อมูลเพิ่มเติมได้จากเรื่องการสำรวจแร่ หน้าที่ 19

บริษัทฯ
ยังได้เน้นการลงทุนส่วนใหญ่ในโครงการเพิ่มประสิทธิภาพและความคล่องตัวในโรงถลุงของบริษัทฯ
โครงการนี้มีรายละเอียดอยู่ในเรื่องการวิจัยและพัฒนา หน้าที่ 16

1.  ข้อมูลทั่วไป

(1) บริษัท ผาแดงอินดัสทรี จำกัด (มหาชน) ประกอบธุรกิจเกี่ยวกับการทำเหมืองแร่

และถลุงแร่สังกะสี โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่
191/18-25 ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่
0107537000467 (เดิมเลขที่ บมจ. 293) Home Page : www.padaeng.com โทร. 0 2695
9499 โทรสาร 0 2695 9493 E-mail : woratipr@padaeng.co.th
ปัจจุบันมีทุนจดทะเบียนที่ชำระแล้ว 2,260,000,000 บาท คิดเป็นหุ้นจดทะเบียนที่ชำระแล้ว
226,000,000 หุ้น ในราคาหุ้นละ 10 บาท

(2) ชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร
จำนวนและชนิดของหุ้นที่จำหน่ายได้แล้วทั้งหมดของบริษัทที่บริษัท ผาแดงอินดัสทรี จำกัด (มหาชน)
ถือหุ้นตั้งแต่ร้อยละ 10 ขึ้นไป

2.1 บริษัท ผาแดงพร็อพเพอร์ตี้ส์ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอ
ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110
โทรศัพท์ 02 695-9499 โทรสาร 02 695-9495 ประเภทธุรกิจ
พัฒนาที่ดินและประกอบนิคมอุตสาหกรรม จำนวนหุ้นทั้งหมด 800,000 หุ้น มูลค่าหุ้นละ 100 บาท
รวมเป็นทุนจดทะเบียนที่ชำระแล้วเต็มมูลค่า 80,000,000 บาท เป็นหุ้นสามัญชนิดเดียว

2.2 บริษัท ภูเทพ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอทาวเวอร์ ชั้น
26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110 โทรศัพท์ 02
695-9499

โทรสาร 02 695-9495 ประเภทธุรกิจ สำรวจและทำเหมืองแร่ทองแดง และแร่เศรษฐกิจอื่นๆ
จำนวนหุ้นทั้งหมด 4,606,286 หุ้น มูลค่าหุ้นละ 62 บาท
รวมเป็นทุนจดทะเบียนที่ชำระแล้วเต็มมูลค่า 285,589,732 บาท เป็นหุ้นสามัญชนิดเดียว

2.3 บริษัท ผาแดงอินดัสทรี (ประเทศลาว) จำกัด สถานที่ตั้งสำนักงานใหญ่ แม่โขง อพาร์ตเมนต์
ห้อง 2223 ถนนหลวงพระบาง แขวงเวียงจันทน์ สปป. ลาว โทรศัพท์ 007 856 21 250137
โทรสาร 007 856 21 250137 ประเภทธุรกิจ
สำรวจและทำเหมืองแร่สังกะสีและโลหะพื้นฐานในประเทศลาว จำนวนหุ้นทั้งหมด 1,273,000
เหรียญสหรัฐฯ ชำระแล้ว 743,000 เหรียญสหรัฐฯ เป็นหุ้นสามัญชนิดเดียว

2.4 บริษัท ผาแดงอินเตอร์เนชั่นแนลไมนิ่ง จำกัด สถานที่ตั้งสำนักงานใหญ่ เลขที่ 191/

18-25 อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
สำรวจและพัฒนาการทำเหมืองแร่ในประเทศเวียดนาม จำนวนหุ้นทั้งหมด 1,000 หุ้น มูลค่าหุ้นละ
100 บาท รวมเป็นทุนจดทะเบียนที่ชำระแล้ว เต็มมูลค่า 100,000 บาท เป็นหุ้นสามัญชนิดเดียว

2.5 บริษัท แม่สอดพลังงานสะอาด จำกัด สถานที่ตั้งสำนักงานใหญ่ เลขที่ 191/18-25
อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
ผลิตเอทานอลจากอ้อย จำนวนหุ้นทั้งหมด 67,500,000 หุ้น มูลค่าหุ้นละ 10 บาท
รวมเป็นทุนจดทะเบียนที่ชำระแล้วเต็มมูลค่า 675,000,000 บาท

เป็นหุ้นสามัญชนิดเดียว

 (3) บุคคลอ้างอิงอื่น ๆ

  3.1 นายทะเบียนหุ้นสามัญ

  บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ 10110

  โทรศัพท์ : 0-2229-2800 โทรสาร : 0-2654-5427

  Call center : 0-2229-2888

  Website: http://www.tsd.co.th,

E-mail: TSDCallCenter@set.or.th

  3.2 ผู้ตรวจสอบบัญชี

  นายชาญชัย ชัยประสิทธิ์ ผู้สอบบัญชีรับอนุญาต เลขที่ 3760

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

179/74-80 อาคารบางกอกซิตี้ทาวเวอร์ ชั้น 15

  ถนนสาทรใต้ เขตสาทร กรุงเทพฯ 10120

โทรศัพท์ 0-2286-9999 โทรสาร 0-2286-5050

3.3 ที่ปรึกษาทางกฎหมาย

- ไม่มี -

  3.4 ที่ปรึกษาหรือผู้จัดการภายใต้สัญญาการจัดการ

  - ไม่มี -